ທະຫານປາກິສຖານ ໄດ້ຮັບຄຳສັ່ງ ໃຫ້ພະຍາຍາມ ມິພົລເຮືອນ ບາດເຈັບໜ້ອຍທີ່ສຸດ ໃນການບຸກໂຈມຕີ ພວກທາລີບານ
ຂ່າວສຳຄັນອື່ນໆ: ການໂຈມຕີ ດ້ວຍຣະເບີດສະລະຊີບ ເຮັດໃຫ້ມີຜູ້ເສັຽຊີວິດ 7 ຄົນ ໃນພາກຕາເວັນອອກ ອັຟການິສຖານ; ຊາວອິນເດັຽໄປປ່ອນບັດ ໃນການເລືອກຕັ້ງ ຮ
ຜູ້ບັນຊາການກອງທັບປາກິສ ຖານ ໄດ້ສັ່ງໃຫ້ ທະຫານ ຣະມັດຣະວັງເພື່ອຫລີກລ່ຽງ ການສ້າງ ຄວາມເສັຽຫາຍ ໃຫ້ແກ່ ພົລເຮືອນ ໂດຍເຮັດໃຫ້ມີການ ບາດເຈັບ ລົ້ມຕາຍ ໜ້ອຍທີ່ສຸດ ເຖິງແມ່ນວ່າ ພວກເຂົາເຈົ້າ ຈະຕົກຢູ່ໃນອັນຕະລາຍ ກໍຕາມ ຂະນະທີ່ ທຳການສູ້ຣົບ ກັບພວກ ທາລີບານ ໃນເຂດ ພາກຕາເວັນຕົກສຽງເໜືອ ຂອງ ປາກິສຖານນັ້ນ ນາຍພົນ ASHFAQ KAYANI ໄດ້ມີ ຄຳສັ່ງໄປຍັງພວກທະຫານ ໃນວັນພຸດ ມື້ນີ້ ໃຫ້ທຳການໂຈມຕີ ໂດຍໃຊ້ຄວາມແມ່ນຍຳ ຖືກເປົ້າໝາຍຕໍ່ພວກ ຫົວຮຸນແຮງ ເຈົ້າໜ້າທີ່ ກອງທັບ ປາກິສຖານ ກ່າວວ່າ ມີພວກ ຫົວຮຸນແຮງ751 ຄົນ ຖືກຂ້າຕາຍ ນັບແຕ່ ການປະຕິບັດງານ ໃນເຂດ ຮ່ອມພູ SWAT ແລະບໍຣິເວນອ້ອມແອ້ມ ໄດ້ເລີ້ມຂຶ້ນ ໃນສັບປະດາແລ້ວ ຍັງບໍ່ທັນ ມີລາຍງານ ຢ່າງເປັນທາງການໃດໆ ກ່ຽວກັບ ການບາດເຈັບ ລົ້ມຕາຍ ຂອງພົລເຮືອນ ແຕ່ເຈົ້າໜ້າທີ່ເວົ້າວ່າ ມີປະມານ 800 ພັນຄົນ ໄດ້ພາກັນ ຫລົບໜີ ການສູ້ຣົບ ຫລາຍກວ່າ 1ລ້ານຄົນ ໄດ້ເປັນ ຜູ້ອົພຍົບ ຫລົບພັຍ ໃນພາກ ຕາເວັນຕົກ ສຽງເໜືອ ຂອງປາກິສຖານຍ້ອນຄວາມ ຮຸນແຮງທີ່ນັ້ນ ໃນມື້ວານນີ້ ອົງການ ຂ້າຫລວງໃຫຍ່ ອົພຍົບ ຂອງສະຫະປະຊາຊາດ ໄດ້ຈັດສົ່ງ ປັດຈັຍ ບັນເທົາທຸກ 120 ໂຕນ ໄປໃຫ້ ປາກິສຖານຮວມທັງມຸ້ງ ຜ້າຢາງ ເພື່ອປຸກ ບ່ອນຢູ່ ຊົ່ວຄາວ ສຸກເສີນ ແລະສາງ ເຄື່ອນທີ່ 2ແຫ່ງ ເຈົ້າໜ້າທີ່ ອັຟການິສຖານ ກ່າວວ່າ ການໂຈມຕີ ດ້ວຍຣະເບີດສະລະຊີບ ເຮັດໃຫ້ ພົລເຮືອນ ເສັຽຊີວິດ 7 ຄົນ ຢູ່ນອກ ຄ້າຍທະຫານ ອະເມຣິກັນແຫ່ງນຶ່ງ ໃນພາກ ຕາເວັນອອກ ຂອງ ອັຟການິສຖານ ເຈົ້າໜ້າທີ່ ໂຮງການແຂວງຄົນນຶ່ງ ກ່າວວ່າ ການໂຈມຕີ ດ້ວຍຣະເບີີດ ສະລະຊີບ ໃນມື້ນີ້ ມີຂຶ້ນ ທີ່ປະຕູບ່ອນທີ່ ພວກຄົນງານ ລໍຖ້າ ທີ່ຈະເຂົ້າໄປ ໃນຄ້າຍ ທະຫານ ອະເມຣິກັນ ທີ່ເມືອງKHOST ກະຊວງ ພາຍໃນ ອັຟການິສຖານ ກ່າວວ່າ ນອກນັ້ນ ຍັງມີ 21 ຄົນ ໄດ້ຮັບບາດເຈັບ ຂນະດຽວກັນ ກອງທັບ ສະຫະຣັດ ກ່າວວ່າ ພວກຫົວຮຸນແຮງ ໄດ້ຍິງຈະຣວດ(ໝາກປີ) ເຂົ້າໃສ່ ຄ້າຍທະຫານ ຫຼາຍແຫ່ງ ທີ່ແຂວງ PAKTIKA ໃນພາກ ຕາເວັນອອກສຽງໃຕ້ ອັຟການິສຖານ ເພື່ອເປັນການ ຕອບໂຕ້ ກຳລັງ ສະຫະຣັດ ໄດ້ໂຈມຕີ ທາງອາກາດເຮັດໃຫ້ ພວກກະບົດ 6 ຄົນ ແລະພົລເຮືອນ 2 ຄົນ ເສັຽຊີວິດ ແລະອີກ 4 ຄົນບາດເຈັບ ການຂັດແຍ້ງ ທີ່ສຳຄັນ ລະຫວ່າງ ອັຟການິສຖານ ແລະສະຫະຣັດ ກໍຄືການໂຈມຕີ ທາງອາກາດ ຂອງ ສະຫະຣັດ ຕໍ່ເປົ້າໝາຍ ຂອງພວກ ຫົວຮຸນແຮງ ປະທານາທິບໍດີHAMID KARZAI ກ່າວວ່າ ມັນເປັນສິ່ງ ທີ່ຮັບເອົາ ບໍ່ໄດ້ ແລະ ບ່ອນທຳລາຍກຳລັງປະສົມ ດ້ວຍການ ບໍ່ພໍໃຈ ຂອງ ປະຊາຊົນ ຍ້ອນ ການບາດເຈັບ ລົ້ມຕາຍຂອງພົລເຮືອນ ທີ່ປະເທດອິນເດັຽ ຜູ້ມີ ສິດ ປ່ອນບັດ ຫລາຍໆລ້ານຄົນຢູ່ໃນ 7 ຣັດ ກຳລັງ ພາກັນ ໄປໃຊ້ສິດ ໃຊ້ສຽງ ໃນການ ປ່ອນບັດ ຮອບທີ 5 ຊຶ່ງເປັນຮອບສຸດທ້າຍ ສຳລັບ ການເລືອກຕັ້ງ ທົ່ວໄປ ທີ່ໃຊ້ເວລາ ເຖິງນຶ່ງເດືອນ ການຢັ່ງຫາງສຽງ ຄັ້ງທຳອິດ ຂອງພວກ ທີ່ໄປປ່ອນບັດ ຊຶ່ງໄດ້ຖືກຫ້າມ ໃນລະຫວ່າງການປ່ອນບັດ ຮອບກ່ອນໆນັ້ນ ຄາດວ່າ ຈະເປັນທີ່ ຮູ້ຈັກກັນ ພາຍໃນ ບໍ່ເທົ່າໃດຊົ່ວໂມງ ຫລັງຈາກ ການປ່ອນບັດ ເສັດສິ້ນລົງ ໃນມື້ນີ້ ເຈົ້າໜ້າທີ່ ຈະປະກາດກ່ຽວກັບຜົນ ການນັບ ຄະແນນສຽງ ຂັ້ນສຸດທ້າຍ ໃນວັນເສົາຈະມາ ພວກນັກວິເຄາະເຫັນວ່າ ຈະເປັນການ ແຂ່ງຂັນ ທີ່ມີ ຄະແນນ ໃກ້ຄຽງກັນ ລະຫວ່າງ ສອງພັກການເມືອງໃຫຍ່ ຄືພັກ ຄອງແກຣັສ ຊຶ່ງເປັນພັກ ຣັຖບານ ແລະພັກ ຊາດນິຍົມສາສນາຮິນດູ BHARATIYA JANATA ທັງສອງພັກ ຕ່າງກໍ ບໍ່ຄາດວ່າ ຈະໄດ້ຮັບບ່ອນນັ່ງ ພຽງພໍ ເພື່ອປົກຄອງ ປະເທດ ໂດຍລຳພັງ ສ່ວນ ພວກແບ່ງແຍກ ດິນແດນໃນແຄວ້ນ ແຄັສເມັຽ ທີ່ຢູ່ ພາຍໃຕ້ ການຄວບຄຸມ ຂອງອິນເດັຽນັ້ນ ພວມນັດຢຸດງານເປັນເວລາ 2 ມື້ ເພື່ອປະທ້ວງ ການເລືອກຕັ້ງ ຢູ່ໃນແຄວ້ນ ດັ່ງກ່າວທີ່ມີຊາວມຸສລິມ ເປັນຄົນ ກຸ່ມໃຫຍ່ ຄອບຄົວ ຂອງຜູ້ນຳ ນັກສຶກສາ ໃນລະຫວ່າງການປະທ້ວງຮຽກຮ້ອງ ເອົາປະຊາທິປະໄຕ ທີ່ຈະຕຸຣັດ ທຽນອັນເໝິນ ໃນປີ 1989 ກ່າວວ່າລາວໄດ້ຖືກຈັບ ໃນຂໍ້ຫາ ສໍ້ໂກງ ຄອບຄົວ ຂອງນາຍ ZHOU YONGJUN ກ່າວວ່າ ຕຳຣວດໄດ້ແຈ້ງໃຫ້ ເຂົາເຈົ້າຊາບ ກ່ຽວກັບ ຂໍ້ຫາ ໃນມື້ນີ້ ແຕ່ບໍ່ໄດ້ໃຫ້ ລາຍລະອຽດຫຍັງຫລາຍ ນາຍ ZHOU ໄດ້ຖືກຟ້ອງ ທີ່ເມືອງ SUINING ບ້ານເກີດ ຂອງລາວ ທີ່ແຂວງSICHUAN ໃນພາກ ຕາເວັນຕົກ ສຽງໃຕ້ ຂອງຈີນ ຄອບຄົວ ຂອງລາວ ເວົ້າວ່າພວກເຂົາເຈົ້າ ບໍ່ເຂົ້າໃຈວ່າ ລາວຈະທຳການ ສໍ້ໂກງ ໄດ້ແນວໃດ ຢູ່ປະເທດຈີນໃນເມື່ອວ່າ ລາວໄດ້ມາຢູ່ ທີ່ສະຫະຣັດ ເປັນເວລາ ດົນນານ ນາຍ ZHOU ໄດ້ຮັບອະນຸຍາດ ໃຫ້ຢູ່ ສະຫະຣັດໄດ້ ຢ່າງເປັນການ ຖາວອນ ແລະ ການປະກາດ ກ່ຽວກັບ ຂໍ້ຫາທີ່ວ່ານີ້ ຊື່ງມີຂຶ້ນ ບໍ່ເທົ່າໃດອາທິດ ກ່ອນວັນ ຄົບຮອບ ປີທີ 20 ຂອງເຫດຮ້າຍທີ່ຈະຕຸຣັດ ທຽນອັນເໝິນນັ້ນ ມີທ່າທາງວ່າ ຈະພາໃຫ້ເກີດ ຄວາມເຄັ່ງຕຶງ ລະຫວ່າງປັກກິ່ງ ກັບວໍຊິງຕັນ ສະຖານທູດ ສະຫະຣັດ ທີ່ນະຄອນຫລວງ ປັກກິ່ງ ກ່າວວ່າຕົນໄດ້ຍົກ ເອົາເຣື່ອງນີ້ ຂື້ນມາ ສົນທະນາ ກັບກະຊວງການຕ່າງປະເທດຈີນແລ້ວ ແຕ່ບໍ່ໄດ້ ໃຫ້ຄວາມເຫັນ ຫຍັງຕື່ມ ຍອດຂາຍຂອງພວກທຸລະກິດຂາຍຍ່ອຍ ຂອງຈີນ ໄດ້ຖີບໂຕຂຶ້ນເກືອບ 15% ໃນເດືອນເມສາ ຜ່ານມາ ຊຶ່ງສະແດງ ໃຫ້ເຫັນວ່າ ແຜນການ ກະຕຸກຊຸກຍູ້ເສຖກິດ ຈຳນວນ ມະຫາສານ ຂອງ ຣັຖບານຈີນນັ້ນ ໄດ້ເລີ້ມ ປາກົດຜົນແລ້ວ ແຕ່ໂຕເລກ ທີ່ເປີດເຜີຍ ໃນວັນພຸດ ມື້ນີ້ ໂດຍຫ້ອງການ ສະຖິຕິ ແຫ່ງຊາດຂອງຣັຖບານ ສະແດງ ໃຫ້ເຫັນວ່າ ຜົນຜລິດ ທາງດ້ານ ອຸສາຫະກັມ ຂອງຈີນໄດ້ຖີບໂຕຂຶ້ນ ແຕ່ 7 3% ໃນເດືອນແລ້ວ ຕ່ຳກວ່າ ໂຕເລກ ຂອງເດືອນມີນານຶ່ງເປີເຊັນ ເຕັມໆ ເສຖກິດ ທີ່ໄດ້ຮັບ ການຂັບດັນ ດ້ວຍການ ສົ່ງອອກ ຂອງຈີນໄດ້ຮັບຜົນ ກະທົບ ຢ່າງໜັກ ຈາກການ ຊັກຊ້າລົງ ຂອງ ເສຖກິດໂລກ ຣັຖບານຈີນໄດ້ປະກາດ ໃນມື້ວານນີ້ວ່າ ການສົ່ງອອກ ໃນເດືອນເມສາ ຜ່ານມານີ້ ໄດ້ຫລຸດລົງ22 6% ຈາກ ຍອດປີກ່ອນ ຊຶ່ງເປັນການ ຫລຸດລົງ ເດືອນທີ 6 ລຽນຕິດ ການຊັກຊ້າລົງຂອງ ເສຖກິດ ເຮັດໃຫ້ ພວກຄົນງານ ຫລາຍກວ່າ 20 ລ້ານຄົນ ບໍ່ມີວຽກ ການເຮັດ ເພື່ອເປັນການ ຮັບມື ກັບການ ຊັກຊ້າລົງ ຂອງເສຖກິດ ປັກກິ່ງ ໄດ້ອະນຸມັດ ແຜນການກະຕຸກຊຸກຍູ້ ເສຖກິດ ມູນຄ່າ 585 ພັນລ້ານ ໂດລາ ທີ່ສຸມໃສ່ ໂຄງການກໍ່ສ້າງໂຄງລ່າງ ພື້ນຖານ ຕ່າງໆ ຕລອດທັງ ເສີມຂຍາຍ ການອຸບປະໂພກ ແລະບໍຣິໂພກພາຍໃນປະເທດ ເຈົ້າໜ້າທີ່ສາທາຣະນະສຸກຈີນ ກ່າວວ່າ ນັກສຶກສາອາຍຸ 19 ປີຄົນນຶ່ງ ແມ່ນ ກໍຣະນີ ທີ 2 ທີ່ໄດ້ຮັບ ການຢືນຢັນວ່າ ເປັນ ໄຂ້ຫວັດໃຫຍ່ A H1N1ຢູ່ໃນຈີນ ແຜ່ນດິນ ໃຫຍ່ ໃນຖແລງຂ່າວ ທີ່ນຳອອກ ເຜີຍແຜ່ ທາງເວັບໄຊທ໌ຂອງຕົນນັ້ນ ກະຊວງ ສາທາ ຣະນະສຸກຈີນ ກ່າວວ່າ ຜູ້ຊາຍຄົນນີ້ ໄດ້ເດີນທາງ ໄປເຖິງນະຄອນຫລວງ ປັກກິ່ງ ໃນມື້ວັນສຸກ ຜ່ານມາ ໂດຍຖ້ຽວບິນ ຈາກການາດາ ແລະສອງມື້ຕໍ່ມາ ຜູ້ກ່ຽວ ໄດ້ເປັນໄຂ້ແຮງ ແລະລາວ ໄດ້ຂີ່ຣົດໄຟ ໄປຍັງເມືອງ JINAN ໃນແຂວງSHANDONG ທາງພາກ ຕາເວັນອອກ ຂອງຈີນ ບ່ອນທີ່ລາວ ເຂົ້າໄປ ຮັບການ ປິ່ນປົວຢູ່ໂຮງໝໍ ໃນທັນທີ ກໍຣະນີທຳອິດ ທີ່ໄດ້ ຮັບການ ຢືນຢັນ ກ່ຽວກັບ ໄຂ້ຫວັດໃຫຍ່A H1N1 ຢູ່ຈີນ ແຜ່ນດິນໃຫຍ່ ແມ່ນຜູ້ຊາຍ ອາຍຸ 30 ປີ ທີ່ຖືກກວດ ພົບວ່າຕິດເຊື້ອ ໄຂ້ຫວັດນີ້ ຫຼັງຈາກ ໄດ້ເດີນທາງ ໂດຍທາງເຮືອບິນ ຈາກສະຫະຣັດຜ່ານຍີ່ປຸ່ນ ໄປຍັງ ປະເທດຈີນ ເຈົ້າໜ້າທີ່ ໄດ້ອອກ ຄຳເຕືອນ ແຈ້ງໄປຫາຜູ້ໂດຍສານ ທີ່ຮ່ວມ ເດີນທາງ ໄປພ້ອມ ກັບບຸກຄົນ ທັງສອງແລ້ວ ຂະນະດຽວກັນຮົງກົງ ກໍໄດ້ ໃຫ້ການ ຢືນຢັນ ກ່ຽວກັບ ກໍຣະນີທີ 2 ຂອງຜູ້ຕິດເຊື້ອໄຂ້ຫວັດໃຫຍ່ A H1N1 ເຊີນຟັງຂ່າວລາຍລະອຽດ ໂດຍຄລິກບ່ອນສຽງ